OzLabs/hebrew-wiki-articles huggingface dataset:
יהודה עייאש

רבי יהודה עייאש (סביב ה'ת"ס, 1700 - תשרי ה'תקכ"א, 1760) היה דרשן, דיין ופוסק, ראש הישיבה ורבה של אלג'יר במאה השמונה עשרה ומגדולי רבני אלג'יריה.

== ביוגרפיה ==
נולד בשבת ראש השנה<ref>ראו 'וזאת ליהודה' מכון משנת רבי אהרן, עמ' 9.</ref> בכפר אלמדייה שבאלג'יריה, לרבי יצחק עייאש סביב שנת ה'ת"ס.<ref>ראו 'מלכי ישורון' בערכו שכתבו שנולד בין ה'תנ"ה לה'ת"ס. ע"פ החוקר ר' אהרן בניסטי נולד בשנת ה'ת"ס. וכ"כ באטלס עץ חיים ח"ז עמ' 145.</ref> לאחר שנולד עברו הוריו לגור באלג'יר, שם למד אצל הרב רפאל ידידיה שלמה צרור, ואף הוסמך על ידו להוראה, ומונה לרב ודרשן. בשנת 1728 מונה לרב העיר. כמו כן שימש כראש ישיבה בעיר.<ref>ראו תיאור הקמת הישיבה בהקדמה לספר 'לחם יהודה' חלק א.</ref> בשלב מסוים רצה לעזוב את תפקידו הרבני לאחר שהתרשם שהדור החדש כבר לא מציית לתקנות בית הדין. והביע נכונות לעלות לארץ ישראל. בני הקהילה הפצירו בו שלא יעזוב, והוא נעתר להם, כשהוא מנמק את סיבת הישארותו משום שבאותו הזמן היו מלחמות ויש סכנה מיוחדת בדרכים.<ref>ראו שו"ת בית יהודה ח"ב סימן קכד.</ref> 

=== עלייתו לארץ ישראל ===
מאוחר יותר באלול ה'תקט"ז, יצא מעירו לליבורנו ביחד עם בנו כדי להגיע ממנה לארץ ישראל, ושם הדפיס בנו את ספרו - "מטה יהודה". בשנת 1752 הגיע עם קבוצה מתלמידיו לירושלים, ובשנת 1757 עמד בראשות ישיבת כנסת ישראל, ושם נפטר בשנת 1760. 

== ספריו ==

מבין ספריו נמנים:

*קול יהודה - על התורה.

*מטה יהודה - על שולחן ערוך אורח חיים. 

*שבט יהודה - על שולחן ערוך יורה דעה.

*בית יהודה - שו"ת וילקוט מנהגי אלג'יר. 

*לחם יהודה - על משנה תורה. 

*וזאת ליהודה - דרושים וביאורים שונים.

== משפחתו ==
* הותיר אחריו ארבעה בנים: רבי יוסף, רבי אברהם יעקב, רבי יעקב משה, רבי יצחק.
* בין צאצאיו נמנית, רות רייכלברג פרופסורית ישראלית, ילידת אלג'יר.

== קישורים חיצוניים ==
* 
* [http://www.daat.ac.il/encyclopedia/value.asp?id1=1933 יהודה עייאש באנצקלופדיה יהודית באתר דעת]
* 
* 

== הערות שוליים ==

קטגוריה:ילידי 1688
קטגוריה:אנשי עליות קדומות לארץ ישראל
קטגוריה:ראשוני האחרונים
קטגוריה:אלג'יר: רבנים
קטגוריה:רבנים ארץ-ישראלים
קטגוריה:יהודים הקבורים בהר הזיתים: חלקת הספרדים
קטגוריה:פרשני השולחן ערוך
קטגוריה:עולים לארץ ישראל במאה ה-18
קטגוריה:נפטרים ב-1760
קטגוריה:ראשי ישיבת כנסת ישראל (מיסודו של רבי חיים בן עטר)
יונתן סאגיס

רבי יונתן סאגיס (או סאגיש. נפטר בשנת 1622) היה מקובל צפתי, מתלמידיו של האר"י שכונו "גורי האר"י".

==פעילותו==
ר' יונתן סאגיס נמנה עם 10 - 12 חברי ה"כת הראשונה" של תלמידי האר"י, והוא מוזכר ב"סדר ישיבת החברים העיקריים" שסידר האר"י, מיד אחרי ר' חיים ויטאל שישב בראש. גם בשנת 1575, בעת החתימה על שטר ההתקשרות של תלמידי האר"י, הוא חתום שני, מיד לאחר חתימת ר' חיים ויטאל. 

ר' חיים ויטאל כתב על ר' יונתן סאגיס, שנשמתו משורש אהרון וחור, ובאותה הקדמה מפרט ר' חיים ויטאל את שורש נפשו של כל אחד מחברי הכת על פי תורת הקבלה, כשר' יונתן סאגיס בספירת הגבורה השנייה. בהמשך באותה הקדמה כותב ר' חיים ויטאל, על ר' יונתן סאגיס (בשם רבו האר"י) שרובו טוב ואין בו חשש שיטה לצד הרע. סאגיס גם פעל בכיתתו של ר' חיים ויטאל שפעלה לאחר חצות הלילה.

ר' משה גאלנטי נשא את בתו של סאגיס, ועל שמו נקרא בנו ר' יהונתן גאלנטי שהיה רב ודיין בצפת.

ר' יונתן סאגיס נפטר כפי הנראה בשנת ה'שפ"ב (1622) בצפת. סתירה לתאריך פטירתו היא מכך שר' חיים ויטאל מוסיף לשמו של סאגיס "ז"ל" בספרו "שער הגלגולים" - דבר שלא ייתכן משום שר' חיים ויטאל נפטר בשנת 1620 - שנתיים לפני סאגיס.

==חיבוריו==
דרוש מר' יונתן סאגיס על "ג' כדים יש לשכינה", נמצא במכון לכתבי יד שבספרייה הלאומית נמצאים גם ליקוטים שלו מקבלת האר"י (175- 8). באנציקלופדיה לתולדות חכמי ישראל, ליעקב גליס נכתב עליו כי כתב הגהות ל"עץ חיים" והם במכון.

==הערות שוליים==

קטגוריה:אנשי היישוב הוותיק ילידי ארץ ישראל
קטגוריה:צפת: רבנים
קטגוריה:מקובלים
קטגוריה:תלמידי האר"י
קטגוריה:יהודים בארץ ישראל במאה ה-17
מבצע שבא

מבצע שבא (אנגלית: Operation Sheba) או מבצע יהושע (Operation Joshua) היה מבצע שהתרחש בימים 28 - 29 במרץ 1985 במסגרת עליית ביתא ישראל, שבו הועלו כחמש מאות יהודים מאתיופיה שנותרו במחנות הפליטים בסודאן, ברכבת אווירית מסודאן לישראל. 

==רקע==
פרטים על מבצע משה שהחל ב-22 בנובמבר 1984 החלו לדלוף לעיתונות יומיים לפני המבצע עצמו והתעצמו עם הזמן. הראשונים לחשוף את המבצע בעקבות הדלפה היו עיתונים בארצות הברית, ולאחר מכן עיתונים ישראלים וסוכנות הידיעות AP ורויטרס. ב-4 בינואר 1985 אישר ראש ממשלת ישראל, שמעון פרס את קיומו של המבצע. בעקבות זאת דרשה סודאן מישראל לסיים את המבצע באופן מידי. המבצע הסתיים בסביבות 20 בינואר 1985 ולאחריו נותרו עדיין יהודים רבים במחנות הפליטים.

==מבצע שבא==
לאחר המבצע הודיע נשיא סודאן, ג'עפר נומיירי, כי היהודים יכולים לעזוב את המדינה, אך לא לישראל. בעקבות זאת כתב ארגון AAEJ מכתב שבו קרא לנשיא ארצות הברית להתערב בנושא היהודים שנותרו. המכתב נשלח לסנאטור אלן קרנסטון שהחתים עליו 80 סנאטורים. בנוסף נשלח מכתב אחר שביקש מהסנאטורים לשמור על כך בסוד, וכל 100 הסנאטרים הסכימו. הנושא הועלה בפני סגן הנשיא ג'ורג' בוש שהשיב כי ארצות הברית תטפל בעניין. במרץ יצא בוש לסודאן כדי לשוחח עם נשיא סודאן ועם אישורו של הנשיא רונלד רייגן הועלה גם נושא היהודים. נומיירי הסכים למבצע אווירי, חד פעמי, שייקח את כל יהודי המחנות ואשר יבוצע רק על ידי האמריקאים, ללא מעורבות ישראלית, ושהטיסות לא יצאו ישירות לישראל. ההסכמה של סודאן כללה שחרורם של כספי הסיוע הבינלאומי בסך של 215 מיליון דולר שאותו עצר הקונגרס. 

ב-28 במרץ יצא המבצע לפועל כאשר יהודים אתיופים מישראל שעבדו עם "המוסד" הגיעו למחנות כדי לאתר יהודים. שישה מטוסי הרקולס של חיל האוויר האמריקאי שהגיעו מבסיסם שבפרנקפורט נחתו לא רחוק מגדריף והללו הטיסו את היהודים, שלהם הונפקו ויזות למדינות אירופה. המטוסים נחתו למחרת, 29 במאי, בבסיס חיל האוויר הישראלי רמון (כנף 25). ההערכות דיברו על כ-2,000 יהודים שנותרו, אך במסגרת המבצע נמצא שהיו רק 494 יהודים. שלושה מטוסי הרקולס חזרו ריקים לבסיסם. 

מספר ימים לאחר המבצע, ב-4 באפריל הודח נשיא סודאן בעקבות שיתוף הפעולה שלו עם ישראל, והוצאה הוראה שאמרה כי מי שהיה שותף בעניין היהודים יוצא להורג או ייאסר.

==לקריאה נוספת==
<div class="mw-content-ltr">
*Mitchell G. Bard, From Tragedy to Triumph: The Politics Behind the Rescue of Ethiopian Jewry, 2002, 
</div>

== הערות שוליים ==

קטגוריה:מבצע אחים
שבא
קטגוריה:1985 בישראל
קטגוריה:יחסים צבאיים ארצות הברית – ישראל
קטגוריה:יחסי אתיופיה–ישראל
קטגוריה:יחסי ארצות הברית – סודאן
Greatest Hits (אלבום של קווין)

Greatest Hits הוא אלבום הלהיטים הראשון של להקת הרוק הבריטית קווין שיצא בשנת 1981. אלבום זה הוא הנמכר ביותר בבריטניה בכל הזמנים.

== רקע ==
בשנת 1981 הוציאה הלהקה את אלבום האוסף בתפוצה בינלאומית, אך רשימת השירים באלבום השתנתה בין המדינות וכן עיצוב העטיפה. הסיבה לכך הייתה חוסר האחידות במיקומם של הסינגלים והשירים במצעדים השונים, ועל אף הפופולריות של הלהקה במקומות מסוימים, לא היו מספיק שירים כדי לקיים אלבום שלם. לשם כך, בכל מקום נבחרו שירים שונים, לא בהכרח סינגלים, כדי למלא את האלבום. לעומת זאת, בבריטניה ובארצות הברית, שם הלהיטים המצליחים היו ברובם זהים, אלבום האוסף כלל רק שירים שהגיעו לעשרים המקומות הראשונים במצעדים, כדי להציג לקהל המאזינים את המיטב של הלהקה מהשנים האחרונות.

בסופו של דבר, רשימת השירים בהוצאות התקליט בבריטניה ובארצות הברית היו כמעט זהות, פרט להבדלים מסוימים. באלבום האוסף שיצא בארצות הברית נוסף הסינגל הראשון של הלהקה – Keep Yourself Alive, שם זכה להצלחה בשנת 1975, שנתיים לאחר הוצאתו, בעקבות הצלחת הענק של "Bohemian Rhapsody". בנוסף, מאחר שהאלבום יצא בארצות הברית חודש מאוחר יותר מבריטניה, נוסף לו הדואט עם דייוויד בואי שזכה רק אז להצלחה בקרב המאזינים, Under Pressure.

בשנת 1991 הוציאה הלהקה את אלבום האוסף בהוצאה ועריכה מחודשת, כשעל העטיפה הופיע לוגו הלהקה על רקע אדום. בשנת 2004 הוצא שוב בהוצאה מיוחדת, לצורך קידום המחזמר We Will Rock You וכלל, בנוסף לשירים מההוצאה המקורית בבריטניה משנת 1981, שלושה קטעי בונוס.

== הצלחה ==
האלבום "Greatest Hits" של קווין הוא אלבום הרוק עם השהייה הארוכה ביותר במקום הראשון במצעד אלבומי קטלוג הפופ, עם 105 שבועות.<ref></ref>

== רשימת השירים ==
לפי ההוצאה המקורית בבריטניה משנת 1981:
=== צד ראשון ===
# Bohemian Rhapsody (פרדי מרקיורי)
# Another One Bites the Dust (ג'ון דיקון)
# Killer Queen (מרקיורי)
# Fat Bottomed Girls (בריאן מיי)
# Bicycle Race (מרקיורי)
# You're My Best Friend (דיקון)
# Don't Stop Me Now (מרקיורי)
# Save Me (מיי)

=== צד שני ===
# Crazy Little Thing Called Love (מרקיורי)
# Somebody to Love (מרקיורי)
# Now I'm Here (מיי)
# Good Old-Fashioned Lover Boy (מרקיורי)
# Play the Game (מרקיורי)
# Flash (מיי)
# Seven Seas Of Rhye (מרקיורי)
# We Will Rock You (מיי)
# We Are the Champions (מרקיורי)

== מיקומי שיא ==

=== מצעדי סוף שנה ===

== משתתפים ==
*פרדי מרקיורי – שירה, פסנתר וגיטרה
*בריאן מיי – גיטרה, פסנתר וקולות ליווי.
*רוג'ר טיילור – תופים וקולות ליווי.
*ג'ון דיקון – גיטרה בס

==קישורים חיצוניים==

==הערות שוליים==

קטגוריה:אלבומי קווין
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה בברזיל
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אלקטרה רקורדס
קטגוריה:אלבומי חברת EMI
At the Beeb

At the Beeb הוא אלבום הופעה של להקת הרוק הבריטית קווין שיצא בשנת 1989. האלבום יצא בארצות הברית בשנת 1995 בשם Queen at the BBC בגרסת דיסק ובמהדורה מוגבלת של תקליט מצויר.

== הפקה ==
האלבום כולל שירים של הלהקה בשני רצפי הקלטות שבוצעו עבור תחנת הרדיו של ה-BBC במסגרת התוכנית Sound of the 70s. ההקלטה הראשונה נעשתה ב-5 בפברואר 1973 והשנייה ב-3 בדצמבר באותה שנה.

מלבד שיר אחד, כל שאר השירים שהוקלטו נכללו באלבום הבכורה של הלהקה, Queen. השיר הנוסף, Ogre Battle, מופיע באלבומם השני, Queen II. להבדיל מהגרסה המקורית של השיר, באלבום At the Beeb נכללה גרסה קרובה יותר לביצוע השיר בהופעות, ללא הפתיחה הממושכת ועל כן הוא נשמע פחות מעובד. אף על פי כן, בגרסה המקורית של ה-BBC כן נכללה פתיחה ארוכה של גיטרות, אך היא לא שולבה בגרסה הסופית בטענה שההקלטה המקורית נפגמה.

== רשימת השירים ==
=== צד ראשון ===
# My Fairy King (פרדי מרקיורי) - 4:06
# Keep Yourself Alive (בריאן מיי) - 3:48
# Doing All right (מיי, טים סטאפל) - 4:11
# Liar (מרקיורי) - 6:28

=== צד שני ===
# Ogre Battle (מרקיורי) - 3:57
# Great King Rat (מרקיורי) - 5:56
# Modern Times Rock N' Roll (רוג'ר טיילור) - 2:00
# Son and Daughter (מיי) - 7:08

== משתתפים ==
*פרדי מרקיורי - שירה ופסנתר
*בריאן מיי - גיטרה, פסנתר וקולות ליווי.
*רוג'ר טיילור - תופים, קולות רקע ושירה ב- Modern Times Rock N' Roll
*ג'ון דיקון - גיטרה בס

== קישורים חיצוניים ==

קטגוריה:אלבומי הופעה מ-1989
קטגוריה:אלבומי קווין
קטגוריה:אלבומי הופעה באנגלית
קטגוריה:אלבומי חברת הוליווד רקורדס
העלייה מאמריקה הלטינית בשנות האלפיים

בין השנים 1999–2002, המשבר הפוליטי והכלכלי שפקד את ארגנטינה גרם למהלומה לענף הבנקאות, בעקבותיו נעלמו מיליארדי דולרים בפיקדונות ונוצרה פגיעה קשה במעמד הביניים במדינה. רוב יהדות ארגנטינה (כ־200,000 איש) הושפעה ישירות מהמצב. חלקם בחרו בעקבות כך להתחיל מחדש ולעלות לישראל משום שראו בכך הזדמנות לשינוי במצבם.

יותר מ־10,000 יהודים מארגנטינה עלו לישראל משנת 2000, והצטרפו לקהילה הקיימת בישראל של אלפי עולים ארגנטינאים שעלו לישראל במשך השנים. המשבר בארגנטינה השפיע גם על המדינה השכנה אורוגוואי – מעל 500 יהודים מיהדות אורוגוואי עלו לישראל באותה תקופה. במהלך 2002 ו־2003 ערכה הסוכנות היהודית קמפיין ציבורי אינטנסיבי לקידום העלייה מאזורים אלו, והציעה סיוע כלכלי לעולים משתי הארצות. אף על פי שהכלכלה בארגנטינה השתפרה מאז, יהודים ממשיכים לעלות לישראל, אך במספרים קטנים יותר. במקביל, עולים שלא מצאו את מקומם בישראל, בעיקר בפן התעסוקתי, החליטו לחזור לארגנטינה.

בין השנים 2000–2015 עלו מארצות שונות באמריקה הלטינית כ־30,000 יהודים.

==לקריאה נוספת==
* רנן יזרסקי, [http://meyda.education.gov.il/files/AdultEducation/hed_haulpan/hed_103_renen_yazraski.pdf העלייה בת־זמננו מאמריקה הלטינית לישראל: אידאולוגיה, אתניות ודת], הד האולפן החדש, גיליון 103, 2015.

קטגוריה:עליות לישראל
קטגוריה:יהדות אמריקה הלטינית
קטגוריה:יהדות ארגנטינה
זווית מרחבית

250px

זווית מרחבית של גוף ביחס לנקודה נתונה היא מדד לגודלו הנראה של הגוף מנקודת המבט של צופה מאותה נקודה. זוהי הכללה לשני ממדים של זווית ראייה, התלויה רק בקוטרו של הגוף. את הזווית המרחבית מודדים ביחידות של סטרדיאן, היינו רדיאן מרחבי. 

הזווית המרחבית שווה, על-פי ההגדרה, לשטח ההיטל של הגוף הנצפה על כדור יחידה שהצופה נתון במרכזו. הזווית המרחבית יכולה להגיע, לפיכך, עד שטח הפנים של כדור היחידה: <math>\ 4\pi</math>. עבור גופים מורכבים, אפשר לחשב את הזווית המרחבית כאינטגרל <math>\ \Omega=\int_{A}\frac{dA_{proj}}{r^2}</math>, כאשר <math>\ dA_{proj}</math> הוא אלמנט שטח אינפיניטסימלי בכיוון הניצב לקרן המחברת את השטח עם נקודת הצפייה.

==קישורים חיצוניים==

* 

קטגוריה:זוויות
נבחרת גביע הפדרציה של ארצות הברית

נבחרת גביע הפדרציה של ארצות הברית היא נבחרת הטניס של ארצות הברית המשחקת בגביע הפדרציה העולמי ומורכבת משחקניות הטניס הבכירות שלה.

ארצות הברית משחקת בגביע הפדרציה החל משנת 1963. החל משנת 1963 הנבחרת זכתה 18 פעמים.

נכון לשנת 2022 שיחקה ארצות הברית מאז תחילת השתתפותה בגביע הפדרציה 197 משחקים בינלאומיים, בהם ניצחה 156 מפגשים.

==קישורים חיצוניים==

* 
* [https://www.billiejeankingcup.com/en/teams/team.aspx?id=USA נבחרת טניס הנשים של ארצות הברית] - דף הנבחרת מאתר גביע הפדרציה

==הערות שוליים==

ארצות הברית
קטגוריה:ארצות הברית: טניס
קטגוריה:נבחרות ארצות הברית
נבחרת גביע הפדרציה של צ'כיה

נבחרת גביע הפדרציה של צ'כיה היא נבחרת הטניס של צ'כיה המשחקת בגביע הפדרציה העולמי ומורכבת משחקניות הטניס הבכירות שלה.

צ'כיה משחקת בגביע הפדרציה החל משנת 1963. באותן שנים הנבחרת שיחקה כנבחרת צ'כוסלובקיה וזכתה בגביע 5 פעמים. החל משנת 1993 הנבחרת מייצגת את צ'כיה.

בין כוכבי עבר הנבחרת נמנית מרטינה נברטילובה. היא הייתה בסגל הנבחרת שזכה בגביע בשנת 1975, אך בשנת 1986 היא הייתה חלק של נבחרת גביע הפדרציה של ארצות הברית שניצחה את צ'כוסלובקיה בגמר התחרות. 

נכון לשנת 2022 שיחקה צ'כיה מאז תחילת השתתפותה בגביע הפדרציה 151 משחקים בינלאומיים, בהם ניצחה 111 מפגשים.

צ'כיה זכתה בגביע הפדרציה בשנים 2011, 2012, 2014, 2015, 2016, ו-2018 

==השתתפות הנבחרת בתחרות (החל משנת 1993)==

==קישורים חיצוניים==

* [https://www.billiejeankingcup.com/en/team/cze נבחרת טניס הנשים של צ'כיה] - דף הנבחרת מאתר גביע הפדרציה

==הערות שוליים==

צ'כיה
טניס נשים
טניס נשים
זיגפריד

זיגפריד, איורו של [[ארתור רקהאם]]
זיגפריד (בגרמנית: Siegfried) הוא שמה של האופרה השלישית ביצירתו של ריכרד וגנר, "טבעת הניבלונג". טבעת הניבלונג היא טטרלוגיה (יצירה המורכבת מארבע יצירות שונות) אפית המבוססת באופן רופף על "שירת הניבלונגים", אגדות גרמניות פאגאניות ומיתולוגיה נורדית. האופרה הושלמה ב-1871 והוצגה לראשונה ב-1876 בביירוית שבגרמניה.

כתב היד של היצירה שמור במוזיאון ריכרד וגנר בביירוית.

==הדמויות==
סיגורד (זיגפריד) הורג את פאפניר (פאפנר), איורו של ארתור רקהאם
*זיגפריד - טנור
*מימה - טנור
*נווד (תחפושת של האל ווטאן) - בס-בריטון
*אלבריך - בריטון
*פפנר (מחופש לדרקון) - בס
*ציפור היער - סופרן
*ארדה - קונטרה אלט
*ברונהילדה - סופרן

==עלילה==
העלילה היא עלילת המשך לאופרה "הוולקירה". זיגלינדה ילדה את זיגפריד ומסרה אותו למימה, תוך שהיא מבקשת ממנו לשמור עליו, ומוסרת לו את שברי החרב של אביו, זיגמונד.

===מערכה ראשונה===
מימה, ניבלונג גמד ואחיו של אלבריך, גידל את זיגפריד וטען שהוא אביו. כאשר זיגפריד דורש לדעת מי הוריו האמתיים, מימה מספר לו כיצד נולד, ושאמו מתה בלידה ואביו מת קודם לכן בקרב (הוא אינו יודע מה שם אביו, זיגמונד).

האל ווטאן מופיע בדמות נווד. הוא עורך חידון למימה, ומימה מפסיד מפני שהוא לא יודע להשיב על השאלה, מי יוכל לתקן את החרב ולהשתמש בה. הנווד אומר למימה שזה יהיה מי ש"אינו יודע פחד מהו", ועוזב.

זיגפריד דורש לקבל את החרב. מימה מסביר לו שהוא אינו יכול לתקנה, ומנסה להסביר לו מה הוא פחד. כדי ללמדו הוא מציע לו לבקר במערה שבה הענק פפנר, מחופש לדרקון, שומר על אוצר הזהב של הניבלונגים. זיגפריד מסכים, ובזמן שהוא מתקן את החרב בעצמו, מימה מכין שיקוי רעיל כדי לתת לזיגפריד לאחר שזה יהרוג את פפנר.

===מערכה שנייה===
הנווד פוגש את אלבריך מחוץ למערתו של פפנר. אלבריך מזהה שזה ווטאן, ומספר לו על תוכניתו להשגת הטבעת. ווטאן אומר כי הוא לא מתכוון להתערב. ווטאן מעיר את פפנר, ואלבריך מזהיר אותו מפני זיגפריד ומציע לו עזרה תמורת הטבעת. פפנר מתייחס לכך בביטול, מסרב וחוזר לישון.

מימה וזיגפריד מגיעים למערה של פפנר במעמקי היער. זיגפריד מעיר את הדרקון והורג אותו. בטעות, זיגפריד נוגע בדם שלו ומכניס טיפה ממנו לפיו. לפתע, הוא מתחיל להבין את משמעות שירתה של ציפור היער. היא מזהירה אותו מפני מימה. 

זיגפריד לוקח את הטבעת ואת קסדת ההסוואה.

כאשר מימה מגיע עם השיקוי ומציע אותו לזיגפריד, הוא דוקר אותו. הציפור מספרת לזיגפריד על אישה הישנה על הר כשהיא מוקפת באש (זו ברונהילדה), והוא יוצא לחפש אותה.

===מערכה שלישית===
הנווד שואל את ארדה, אלת האדמה, על גורלם של האלים. היא מתקשה להשיב, והוא מביע אדישות לגורלו. כאשר מגיע זיגפריד, הנווד מנסה לחסום את דרכו, אך זיגפריד מצליח לעבור בעזרתה של חרבו (הוא אינו מזהה שהנווד הוא למעשה סבו). הוא מעיר את ברונהילדה, והיא מאושרת לראות שהוא העיר אותה ולא גבר אחר. לאחר שהיא מהססת מעט מפני שאיבדה את חיי הנצח שלה, היא מפויסת ומצטרפת לזיגפריד בשיר שבח לאהבה.

==זיגפריד בתרבות==
דמותו של זיגפריד בסגנון היוגנדשטיל הופיעה בגלוית מזכרת של הקונגרס הציוני השני, שנערך בבזל בשנת 1898.

==קישורים חיצוניים==

* [https://digital.wagnermuseum.de/ncrw/content/zoom/70877 כתב היד של היצירה] במוזיאון ריכרד וגנר בביירוית.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אופרות בגרמנית
קטגוריה:אופרות מאת וגנר
קטגוריה:יצירות במוזיקה קלאסית
קטגוריה:יצירה שנכתבה על הזמן העתיק
על אהבות שלנו

על אהבות שלנו הוא אלבום הבכורה של הזמרת-יוצרת הישראלית עפרה חזה. האלבום יצא לאור ב-6 במאי 1980, על ידי חברת התקליטים פונוקול. מתוך האלבום יצאו לרדיו כתקליטי שדרים: "שיר הפרחה", "כמו ציפור", "פלאש גורדון", "הגשם", "על אהבות שלנו" ו"שיר אהבה לחייל".

במרוצת השנים זכה האלבום למעמד אלבום זהב על סך מכירות של כ-20,000 עותקים.

== רקע ==
האלבום יצא לאור כשנה לאחר פריצתה הגדולה של עפרה חזה עם הלהיט "שיר הפרחה". למרות הצלחתו העצומה של השיר, הוא יצר סטיגמה סביב הזמרת משכונת התקווה. בעקבות כך, כותבים ויוצרים מוכרים נמנעו מלכתוב לה שירים.

האמרגן אברהם דשא (פשנל) אף נאלץ לשחרר אותה מהחוזה עליו החתים אותה והיא יצאה לדרך עצמאית. מי שהפך במהרה לאמרגנה האישי, בצלאל אלוני, החל לכתוב לה שירים, וחזה הגיעה לראש המצעד עם להיטי פופ כמו "הגשם", "שיר אהבה לחייל", "כמו ציפור" ו"פלאש גורדון". האחרון זכה באותה במקום הראשון בתחרות השירוויזיון הראשונה, שנערכה בחנוכה 1979.

בזכות להיטי האלבום, זכתה חזה לראשונה בתואר "זמרת השנה" של רשת ג' וגלי צה"ל והאלבום עצמו הגיע למעמד של אלבום זהב. את שיר הנושא של האלבום ביצעה חזה לראשונה על בימת פסטיבל הזמר והפזמון תש"מ 1980.

==רשימת רצועות==
#"על אהבות שלנו"
#"אתה קורא לי"
#"עיניים"
#"לצאת לצאת"
#"פלאש גורדון"
#"שיר הפרחה"
#"הגשם"
#"כמו ציפור"
#"לב אינו רחוב"
#"שיר אהבה לחייל"
#"מאמי"

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|זהב
|20,000
|}

==קישורים חיצוניים==

==הערות שוליים==

קטגוריה:אלבומי בכורה מ-1980
קטגוריה:אלבומי עפרה חזה
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת פונוקול
Greatest Hits II (אלבום של קווין)

Greatest Hits II הוא אלבום הלהיטים השני של להקת הרוק הבריטית קווין שיצא בשנת 1991. האלבום כולל את להיטי הלהקה בין השנים 1981–1991. האלבום יצא פחות מחודש לפני מותו של פרדי מרקיורי ממחלת האיידס והיה זה האלבום האחרון שהלהקה הוציאה כאשר מרקיורי היה בחיים. מאוחר יותר האלבום נכלל בשני מארזים: Greatest Hits I & II ואוסף הפלטינה: Greatest Hits I, II & III.

== רשימת השירים ==
# A Kind of Magic (רוג'ר טיילור)
# Under Pressure (קווין, דייוויד בואי)
# Radio Ga Ga (טיילור)
# I Want It All (קווין)
# I Want to Break Free (ג'ון דיקון)
# Innuendo (מרקיורי/טיילור)
# It's a Hard Life (מרקיורי)
# Breakthru (קווין)
# Who Wants to Live Forever (בריאן מיי)
# Headlong (קווין)
# The Miracle (קווין)
# I'm Going Slightly Mad (קווין)
# The Invisible Man (טיילור)
# Hammer to Fall (מיי)
# Friends Will Be Friends (דיקון/מרקיורי)
# The Show Must Go On (קווין)
# One Vision (קווין)

== משתתפים ==
*פרדי מרקיורי - שירה, פסנתר וקלידים
*בריאן מיי - גיטרה, קלידים שירה וקולות רקע
*רוג'ר טיילור - תופים, קלידים, שירה וקולות רקע
*ג'ון דיקון - גיטרה בס וקלידים

===משתתפים נוספים===
*דייוויד בואי - שירה ב-Under Pressure

==קישורים חיצוניים==

קטגוריה:אלבומי קווין
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי חברת פרלופון
קטגוריה:אלבומי פלטינה כפולה בברזיל
יון ברטיאנו

יון קונסטנטין ברטיאנו (ברומנית: Ion Constantin Brătianu; 2 ביוני 1821 – 16 במאי 1891) היה אחד הדמויות המרכזיות בפוליטיקה הרומנית במאה התשע עשרה, ויחד עם המלך קרול הראשון, היה האדריכל הראשי של רומניה המודרנית.

לאחר שהשתתף במהפכת 1848 בבוקרשט, עבר ברטיאנו לפריז, שם פעל למען האיחוד והאוטונומיה של נסיכויות דנוביה, מולדביה וולאכיה. ברטיאנו היה חבר ב"מחנה הלאומי" (Partida Naţională) בתקופת שלטונו של אלכסנדרו יואן קוזה, ובשנת 1875 הקים את המפלגה הלאומית ליברלית, יחד עם אחיו דומיטרו. כיהן כראש ממשלת רומניה בשלוש קדנציות: יולי, 1868 - 28 בנובמבר 1868; 24 ביולי 1876 - 9 באפריל 1881; 9 ביוני 1881 - 20 במרץ 1888. כראש ממשלה הוא מילא תפקיד מכריע בהבטחת עצמאות רומניה במלחמת רוסיה-טורקיה בשנים 78–1877 ובקונגרס ברלין (1878). כמו כן כיהן ברטיאנו כשר ההגנה וכשר האוצר של רומניה. כשר האוצר מילא ברטיאנו תפקיד חשוב בעיצוב החוקה הרומנית בשנת 1866. הוא היה מעורב בהבאתו של קרול הראשון, מלך רומניה לרומניה אך היה גם מעורב בקשר להפלתו, המכונה רפובליקת פלוישט.

==ראו גם==
* משפחת ברטיאנו

==קישורים חיצוניים==

* 

==הערות שוליים==

קטגוריה:פוליטיקאים רומנים
קטגוריה:משפחת ברטיאנו
קטגוריה:ראשי ממשלת רומניה
קטגוריה:שרי ההגנה של רומניה
קטגוריה:רומנים חברי הבונים החופשיים
קטגוריה:אביב העמים: אישים
קטגוריה:ממלכת רומניה: פוליטיקאים
קטגוריה:רומנים שנולדו ב-1821
קטגוריה:נפטרים ב-1891
רעש ג'ונסון

רעש ג'ונסון (באנגלית: Johnson Noise; ידוע בעיקר גם כרעש תרמי, באנגלית: Thermal Noise או Nyquist noise – רעש נייקוויסט) הוא רעש חשמלי הנוצר מתנועה אקראית של נושאי מטען חשמלי (בדרך כלל אלקטרונים) במוליך, במצב שיווי משקל תרמודינמי. עוצמת הרעש תלויה בטמפרטורה של המוליך, אך לא תלויה במתח המופעל עליו.

רעש זה הוא בקירוב רעש לבן, כלומר הוא אחיד בתחום רחב של תדירויות. בכל תדירות, המשרעת שלו מתפלגת התפלגות נורמלית בקירוב טוב מאוד, כלומר: צפיפות ההסתברות למאורע של רעש במתח מסוים היא פונקציית גאוס, עם ממוצע של אפס וולט וסטיית תקן התלויה בטמפרטורה ובמאפייני המוליך (כמו ההתנגדות).

==היסטוריה==
רעש זה נמדד לראשונה במעבדות בל ב-1928 על ידי ג'ון ג'ונסון, שתיאר את ממצאיו להארי נייקוויסט. האחרון סיפק הסבר מדעי לתופעה.

==מתח והספק הרעש==
רעש זה שונה מרעש שוט, שמאופיין בתנודות נוספות כתוצאה מהפעלת מתח וזרימת זרם מאקרוסקופי. במקרה הכללי, הגדרה זו מדויקת בעבור מדיום מוליך. אפשר לייצג את התופעה על ידי מודל פשוט של מקור מתח, המייצג את הרעש הקיים בנגד לא אידיאלי, שמחובר בטור לנגד אידיאלי חסר רעש. שונות המתח (שורש ממוצע הריבועים, root mean square) ליחידת רוחב פס נתונה על ידי

:<math>
\bar v_{n}^2 = 4 k_B T R
</math>

כאן <math>\ k_B</math> הוא קבוע בולצמן בג'ול לקלווין, <math>\ T</math> היא הטמפרטורה האבסולוטית בקלווין ו-<math>\ R</math> מייצג את ההתנגדות באוהם.

מודל אחר שמייצג את הרעש הוא מקור זרם במקביל לנגד, באמצעות שימוש במשוואת נורטון לחישוב ערך הנגד <math>\ R</math>. מכאן נובע כי הזרם הממוצע הוא:

:<math>
i_n = \sqrt
מטוס דו-כנפי

[[בואינג-סטירמן E75 (PT-13D) מטוס דו-כנפי משנת 1944]]
סטירמן של חיל האוויר הישראלי 
מָטוס דו-כְּנָפִי הוא מטוס בעל שני זוגות כנפיים בעלי מוטה דומה הממוקמים זה מעל זה, לרוב כאשר אחד מהם נמצא בתחתית הגוף והשני מעליו. 

מטוסם של האחים רייט שהיה כלי הטיס הכבד מהאוויר הממונע הראשון השתייך לסוג מטוסים זה, כמו דגמים רבים נוספים מתקופת ראשית התעופה. יתרונו הגדול של המבנה הדו-כנפי ביכולת ליצור כנף קשיחה יותר בהשוואה למטוס עם זוג כנפיים יחיד. מאידך, יוצר המבנה הדו-כנפי גרר רב יותר ממטוס דומה בעל כנף אחת. 

==מבנה==
שני זוגות הכנפיים יוצרים עילוי. בעבר נהגו מתכנני המטוסים לשפר את קשיחות כנפיים על ידי שימוש בכבלי מתח ומוטות שחיברו בין הכנפיים העליונות והתחתונות ויצרו מבנה חזק וקל יותר ממה שהיה ניתן ליצור בעזרת חומרי הבנייה שהיו זמינים באותה תקופה.
כל זוג כנפיים משפיע באופן שלילי על יעילותו האווירודינמית של האחר. עבור שטח כנף נתון, מטוס דו-כנפי יוצר פחות עילוי ויותר גרר ממטוס חד כנפי. ניתן להפחית את השפעת תופעה זו על ידי מיקומן של הכנפיים התחתונות לפני או אחרי הכנפיים העליונות ולא הישר מתחת להן. הזחה רבה של הכנפיים זו ביחס לזו לאורך המטוס מקטינה את יתרונות המבנה הדו-כנפי. מקובל להזיח את הכנפיים התחתונות אחורה, אך ישנם גם מטוסים בהם המצב הפוך והכנף התחתונה מוזחת קדימה, דוגמת הביצ'קראפט סטאגרווינג. 

ברובם המוחלט של המטוסים הדו-כנפיים קיים גם הגה גובה אופקי בזנב המטוס, לשליטה בזווית ההתקפה של המטוס. לרוב קיימים גם מדפים או מאזנות על זוג אחד או על שני זוגות הכנפיים. 
האנטונוב An-2, אחד מהמטוסים הדו-כנפיים הכבדים ביותר שנבנו
מטוסים שנקראו "Sesquiplane" (כנף וחצי) היו מצוידים בזוג כנפיים אחד שהיה קטן בהרבה מזוג הכנפיים הראשי, לעיתים אך גדול מספיק כדי לשאת את המוטות והכבלים שחיזקו את מבנה הכנף הראשית. 

כמעט כל דגמי המטוסים הדו-כנפיים שנוצרו אי פעם עשו שימוש במנועי בוכנה. 

==שימוש==
מטוסים דו-כנפיים היו שכיחים בימי ראשית התעופה כתוצאה ממגבלות חוזק הכנף. התצורה הדו-כנפית הייתה אז עדיפה על מטוסים בעלי זוג כנפיים יחיד שסבלו מבעיות של גמישות יתרה בכנפיהם. בעיות אלו הביאו לקשיי שליטה במטוסים ולעיתים אף להתפרקותם. 
עם ההתקדמות בטכנולוגיית התעופה, נעלם הצורך בהקשחת הכנף באמצעות כבלים, ומטוסים חד כנפיים הפכו לסוג הנפוץ יותר. כיום נעשה שימוש מועט במטוסים דו-כנפיים, בעיקר לשימושים כמו אירובטיקה, וכמטוסי ריסוס. 

קוויקי, מטוס מודרני להרכבה עצמית בעל כנף טנדם]]

יתרון נוסף של המטוסים הדו-כנפיים הוא ששטח כנף נתון דורש מוטת כנף קצרה יותר בהשוואה למטוס רגיל. תכונה זו מאפשרת יכולת תמרון טובה המנוצלת לאירובטיקה. 

==קישורים חיצוניים==

* 

קטגוריה:תעופה
קווינטוס סלבידינוס רופוס

קווינטוס סלבידינוס רופוס (לטינית: Quintus Salvidienus Rufus, ? - 40 לפנה"ס) היה איש צבא רומאי שפעל בשלהי תקופת הרפובליקה הרומית.

== תולדות חייו ==
רופוס נולד למשפחה ממוצא צנוע, הוא התגייס לצבא הרומאי ושירת בזמן מלחמת האזרחים כקצין תחת יוליוס קיסר בהיספניה וייתכן שגם נלחם בקרב מונדה.

לאחר הניצחון שלח קיסר את רופוס ביחד עם יורשו המיועד אוקטביוס ומרקוס ויפסניוס אגריפה ללימודים באפולוניה עם הלגיונות הרומאים שהיו מוצבים במקדוניה כהכנה לפלישה המתוכננת לאימפריה הפרתית.

עם היוודע דבר הירצחו של קיסר בשנת 44 לפנה"ס, חזר אוקטביוס עם אגריפה ורופוס לרומא. בניגוד לעצתם הוא בחר שלא לקחת איתו את הלגיונות שהיו מוצבים במקדוניה.

המלחמה כנגד סקסטוס פומפיוס, שמבסיסו המבוצר בסיציליה ערך פשיטות ימיות על חופי איטליה ושיבש את אספקת המזון לרומא, הופקדה בידיו של רופוס בשנת 42 לפנה"ס. רופוס נכשל בניסיונו לעצור את פומפיוס והובס על ידו בקרב ימי ליד רגיום (כיום רג'ו די קלבריה שבאיטליה) בעיקר בשל חוסר הניסיון שלו ושל חייליו בלוחמה ימית.

רופוס נלחם ככל הנראה בקרב פיליפי, שבו הובסו רוצחיו של קיסר, כמפקדו הבכיר ביותר של אוקטביוס. עם חזרתם לרומא שלח אוקטביוס את רופוס להיספניה בראשות שישה לגיונות אולם זימן אותו חזרה בעקבות פעולותיהם של לוקיוס אנטוניוס ופולביה אנטוניה, אחיו ואשתו של מרקוס אנטוניוס, שהתחילו לפעול כנגד אוקטביוס בניסיון לבסס את משפחתם כשליטים היחידים ברומא על ידי ניסיון לשבש את הקצאת הקרקעות לווטרנים של צבא אוקטביוס.

עם חזרתו לאיטליה נשלח רופוס על ידי אוקטביוס להמשיך את המצור על סנטיום בזמן שהוא התקדם כנגד לוקיוס במטרה לסכל את כוונתו לכבוש את רומא. אחרי הצלחתו בכיבוש סנטיום בא רופוס לעזרתו של אגריפה שעסק בלחימה בלוקיוס, עזרתו של רופוס הכריחה את לוקיוס לסגת לפרוסיה (כיום פרוג'ה שבאיטליה), שם כוחותיהם המשולבים של רופוס, אגריפה ואוקטביוס הטילו עליו מצור.

בראשית שנת 40 לפנה"ס עשו שניים מקציניו של מרקוס אנטוניוס, וונטינוס ואסינוס, ניסיון להעביר סיוע ללוקיוס הנצור אולם הניסיון סוכל על ידי אגריפה ורופוס שחסמו את דרכם ובסופו של דבר דחקו אותם לפולגיניום (כיום פוליגנו שבאיטליה), שם הם הטילו עליהם מצור. בערך בסוף פברואר נכנע לוקיוס לאוקטביוס ופרוסיה נכבשה, בעקבות זה קציניו של אנטוניוס התפזרו ונטשו את צבאותיהם.

כשמרקוס אנטוניוס הנחית באיטליה את כוחותיו שלח רופוס איגרת למרקוס אנטוניוס ובה הציע לו כי יחבור אליו, יבגוד באוקטביוס ולערוק לצידו של אנטוניוס. כאשר נפגשו אנטוניוס ואוקטביוס להשגת חוזה השלום ביניהם והכנת רשימת המיועדים לחיסול מקרב הסנאט הרומי, דיווח אנטוניוס לאוקטביוס על בוגדנותו של חברו רופוס. אוקטביוס שלח מסר לרופוס בנושא זה ורופוס התאבד או שהוכרח להתאבד בעקבות חשיפת בוגדנותו.

==קישורים חיצוניים==

קטגוריה:רומאים בתקופת הרפובליקה
קטגוריה:אישים שחיו במאה ה-1 לפנה"ס
רעש שוט

הדגמה של השפעת רעש שוט על איכותה של תמונה, על ידי הגדלת מספר הפוטונים ל[[פיקסל משמאל לימין ומלמעלה למטה.]]
רעש שוט הוא סוג של רעש פיזיקלי המופיע במדידות של זרם הנובע מהאופי החלקיקי של הזרם. כך לדוגמה במדידה של עוצמת אור במכשיר אופטי העוצמה איננה קבועה לאורך הזמן אלא יש בה תנודות אקראיות הנובעות מכך שהאור מורכב משטף של חלקיקים, כלומר של פוטונים. באופן דומה במדידות של זרם חשמלי באלקטרוניקה ישנו רעש הנובע מכך שהזרם החשמלי מורכב מאלקטרונים.

עוצמת הרעש מתכונתית לשורש עוצמת האות, ולכן רעש בעייתי בעיקר במדידות של אותות חלשים, כאשר התנודות מתפלגות התפלגות פואסון ששואפת להתפלגות נורמלית באותות חזקים יותר.

שלושה מקורות זרם יש בגלאי והם:

א.זרם הנוצר מקרינת הרקע - i<sub>b</sub>.

ב.זרם חושך (הזרם כשאין קרינה על הגלאי) - i<sub>d</sub>. 

ג.זרם הנוצר מן האות עצמו - i<sub>s</sub>. 

נוסחת רעש השוט היא: 
:<math>
i_\mathrm{sn}= \sqrt {2e({i_b+i_d+i_s)\Delta f } }
</math>

כאשר: e- מטען אלקטרון.

Δf - רוחב הפס האלקטרוני ב-Hz.

==מטענים שבריים Fractional Charges==
בשלהי שנות השמונים "רעש שוט" (ירייה) לא נחשב נושא שחשוב לחוקרו, ואולם רעיונות חדשים הציעו שרעש זה עשוי לחשוף תכונות במערכות מזוסקופיות, שאינן ניתנות למדידה בקלות על ידי מדידת המוליכות. פרופסור מוטי הייבלום עבד על פיתוח שיטות עדינות שיאפשרו לגלות רעשי שוט חלשים מאוד, שחבויים עמוק בתוך רעשים חיצוניים. קבוצתו הייתה הראשונה שמדדה את רעש השוט במבנה מזוסקופי ולאחר מכן הצליחה למדוד את המטענים השבריים של קוואזי-חלקיקים באפקט הול. לתוצאה זו ניסו להגיע פיזיקאים נסיינים רבים בחמש עשרה השנים קודם לכן.

מדידה זו הובילה לזכייה בפרס נובל לפיזיקה ב-1998 למדענים שגילו את אפקט ההול השיברי, והיא צוטטה בידי ועדת פרס נובל.

בתר-דוקטורנט של הייבלום, דר' מישה רזניקוב, קיבל עליה את פרס Egilent Europhysics.
עבודה זו השיקה תחום חדש במחקר של מדידות רעש שוט.

==ראו גם==
* רעש לבן

==הערות שוליים==

קטגוריה:פיזיקה סטטיסטית
קטגוריה:רעש (אלקטרוניקה)
תיבה (גאומטריה)

alt=דוגמה לתיבה 
בגאומטריה של המרחב, תיבה היא פאון תלת-ממדי בן שש פאות, שכולן מלבנים.

אף שצורת התיבה נדירה בטבע, היא נוחה מאוד לשימושים תעשייתיים, למשל משום שאפשר לרצף בה חללים מרחביים בקלות יחסית. לתיבות אריזה, ספרים, חדרים בבניין ובניינים, יש בדרך כלל צורת תיבה.

תיבה היא מקרה פרטי של מקבילון. תיבה שכל פאותיה הן ריבועים נקראת קובייה.

== תכונות קומבינטוריות ==

לתיבה שמונה קודקודים, ובכל אחד מהם נפגשות שלוש צלעות בזווית ישרה מרחבית; יחד יש לתיבה 12 צלעות, מקצועות. פאותיה של התיבה מקבילות זו לזו בשלושה זוגות, העשויים להיות שונים זה מזה. 

תיבה שבה אחת הפאות היא ריבוע נקראת תיבה ריבועית; בתיבה כזו יש לפחות זוג אחד של פאות ריבועיות, וארבע האחרות חופפות זו לזו. תיבה שבה כל הפאות הן ריבועים היא קובייה. תיבה שבה שתי פאות שאינן מקבילות הן ריבועיות, מוכרחה להיות קובייה (שבה כל הפאות ריבועיות).

חבורת הסימטריות המרחביות של תיבה שאינה ריבועית היא חבורת הארבעה של קליין הכוללת ארבע סימטריות: הפעולה הטריוויאלית ושלושת חצאי-הסיבובים סביב האנכים המרכזיים של הפאות (חבורה זו איזומורפית ל-<math>\ \mathbb{Z}/2\mathbb{Z}\times \mathbb{Z}/2\mathbb{Z}</math>). אם כוללים גם את השיקוף המרחבי (שאינו ניתן למימוש במרחב הרגיל), מתקבלת החבורה האבלית בת שמונה איברים ואקספוננט 2 (דהיינו <math>\ (\mathbb{Z}/2\mathbb{Z})^3</math>).

חבורת הסימטריות המרחביות של תיבה ריבועית שאינה קובייה היא החבורה הדיהדרלית מסדר 8; אם מתירים שיקוף מרחבי מתקבלת חבורה מסדר 16, שהיא מכפלה ישרה של החבורה הקודמת, עם החבורה בת שני האיברים הנוצרת מן השיקוף.

== תכונות גאומטריות ==

תיבה אפשר לאפיין בשלושה מספרים, a,b,c, המסמנים את אורכי הצלעות השונות (ארבע צלעות באורך a, ארבע באורך b וארבע באורך c). הפאות בגודל <math>\ a\times b, b\times c, c\times a</math>, ולכן שטח הפנים של התיבה הוא <math>\ 2(ab+bc+ca)</math>, ונפחה <math>\ abc</math>. מבין הגופים בעלי הנפח במרחב התלת-ממדי, התיבה היא היסודית ביותר, ולכן משמש כיסוי בתיבות כהגדרה למידת הנפח המקובלת במרחב האוקלידי התלת-ממדי, מידת לבג.

== הכללות בממדים אחרים ==

בשפת הדיבור, "תיבה" היא עצם תלת-ממדי. מבחינה מתמטית, אפשר לבנות בנקל תיבות בכל ממד. התיבה החד-ממדית אינה אלא קטע ישר; התיבה הדו-ממדית היא מלבן, והתיבה ה-n-ממדית היא מכפלה קרטזית של n קטעים: 
:<math>
\mathrm{Box} = \prod_{i=1}^n [p_i,q_i] \subset \mathbb{R}^n
</math>
לתיבה כזו יש <math>\ 2^n</math> קודקודים, <math>\ n\cdot 2^{n-1}</math> צלעות, <math>\ \frac{n(n-1)}{2}\cdot 2^{n-2}</math> פאות דו-ממדיות, ו- <math>\ \binom{n}{k}\cdot 2^{n-k}</math> פאות k-ממדיות, ובפרט <math>\ 2n</math>פאות <math>(n-1)</math>-ממדיות, שכל אחת מהן תיבה מהממד המתאים.

==חישוב נפח ושטח פנים==

נפח: רוחב<math>*</math>אורך<math>*</math>גובה. כלומר, <math>V=a*b*c</math> (יחידות - קוב) 

שטח פנים: <math>)</math>רוחב<math>*</math>אורך<math>+</math>גובה<math>*</math>רוחב<math>+</math>גובה<math>*</math>אורך<math>2*(</math>. כלומר, <math>2*(a*b+b*c+a*c)</math> (יחידות - מ״ר) 

==קישורים חיצוניים==
* 

קטגוריה:מנסרות
בית הספר קשת

בית ספר קשת הוא מוסד חינוכי שלוש-עשרה שנתי (מגן חובה ועד כיתה י"ב) הממוקם בשכונת גוננים שבירושלים. בית הספר הוקם בידי רותי להבי והחל לפעול בשנת הלימודים התשנ"ו.

בשנת 2009 עבר בית הספר למבנה סמוך שנבנה במיוחד, בעוד שהמבנה הישן נהרס. כמו כן, נבנו מגרשי כדורסל וכדורגל וכן מסלול ריצה גדול בסמוך למבנה החדש.

בבית הספר לומדים יחד תלמידים ומורים דתיים וחילוניים.

שמו של בית הספר מבוסס על הפסוק .

== פעילות ==

=== פעילות הבוקר ===
שעת לימוד ראשונה מחולקת באופן יומיומי לתפילה ולמפגש. בתפילה, התלמידים הדתיים מבצעים תפילת שחרית כנוהג הדתי המקובל, לרוב באמצעות מורים דתיים. בכיתות הגבוהות, התלמידים מתפללים בבית הכנסת שבתוך בית הספר, כאשר בכל שני וחמישי מתבצעת הוצאת ספר תורה. בזמן שהתלמידים הדתיים מתפללים, מועברת שעה חינוכית בכיתה לתלמידים החילוניים, מה שנקרא "מפגש", למשל דיון בסוגיות חברתיות, באקטואליה ובנושאים סביבתיים.

=== תוכנית לימוד ===
תוכנית הלימוד ב"קשת" כוללת שיעורי תושב"ע, פרשת השבוע, וכן שיעורים שונים הקשורים באזרחות, פוליטיקה ובנושאים חברתיים נוספים.

== חטיבת הביניים והתיכון ==

בכל שכבת גיל קיימות שתי כיתות המונות כ-30 תלמידים. הכיתות מעורבות בנים ובנות, דתיים, מסורתיים וחילונים. בית הספר משלב תלמידי חינוך מיוחד בכיתות נפרדות ובשילוב בכיתות האם.

=== הלימודים בחטיבה ===

====מקצועות בחירה====
תלמידי החטיבה נדרשים ללימודי אומנויות. לתלמידים אפשרות לבחור בלימודי תיאטרון, מוזיקה, אומנות, צילום ומחול. כמו כן, בכיתות ח'-ט' התלמידים יכולים לבחור בין לימודי פיזיקה, גאוגרפיה, תנועה ופסיכולוגיה. כמו כן, בכיתות ח'-ט' מתקיימת בתוך מערכת השעות של התלמידים מסגרת של מחויבות אישית.

====לימודי יהדות====
תלמידי החטיבה לומדים שיעורי בית מדרש בארבע קבוצות נפרדות המחולקות על פי מגדר וזהות חילונית או דתית. כמו כן, בשיעורי תנ"ך מלמדים שני מורים בכל עת, כאשר אחד חילוני והשני דתי. בנוסף לכך לומדים בחטיבת הביניים מחשבת ישראל.

====לימוד רב תחומי====
בכיתה ט' בית הספר מקיים לימוד והוראה רב תחומית במקצועות היסטוריה, ספרות ואומנות. בסיום השנה התלמידים כותבים עבודה עיונית בנושא אותו הם בוחרים המשלב בין שלושת התחומים הנלמדים.

===תוכנית הלימודים בתיכון===

====לימודי יהדות====
כלל תלמידי התיכון לומדים תנ"ך בהיקף של 5 יחידות לימוד הכוללות עבודת חקר בנבואה או על ספר בראשית בהיקף של 2 יחידות לימוד המוגשת בכיתה י', יחידת בקיאות הנלמדת בכיתה י"א ושתי יחידות לימוד עיוניות מסכמות הנלמדות בכיתה י"ב. כמו כן, כל תלמידי התיכון לומדים 3 יחידות לימוד במחשבת ישראל לאורך שלוש שנות התיכון, כאשר בכיתה י' נלמדת יחידה בנושא מעגלי שייכות, בכיתה י"א יחידה בנושא 'האחר בתרבות ישראל' ובכיתה י"ב יחידה בנושא "מקום" בתרבות ישראל. כמו כן, לתלמידי התיכון אפשרות ללמוד 5 יחידות מחשבת ישראל במסגרת מגמת המקצוע, בה ניתן לבחור בין לימודי תלמוד, פילוסופיה, צדק חברתי ומחול יהודי.

====מגמות====
המגמות הנלמדות בבית הספר הן מגמות פיזיקה, ביולוגיה, אומנות, תיאטרון, ספרות, היסטוריה, אזרחות, ערבית, צרפתית, תנ"ך, ומחשבת ישראל.

פסל הלוויתן שנמצא מחוץ לבית הספר, פסלו של דרור אשד

==ראו גם==
* קשת (חינוך)
* חינוך ממלכתי משלב
* בית ספר קשת (מזכרת בתיה)

== קישורים חיצוניים ==
* [http://www.files.org.il/BRPortalStorage/a/1/28/92/43-bhQO105hZh.doc מידע על הלימודים בחטיבת הביניים ובתיכון], קובץ Word
* 
* 
* 
* 

==הערות שוליים==

קשת
קשת
קטגוריה:קטמונים
לוחמים לשלום

לוגו התנועה
לוחמים לשלום היא תנועה שהוקמה בשנת 2005 על ידי קבוצת ישראלים ופלסטינים, שלדבריהם "לקחו חלק פעיל במעגל האלימות באזורנו: ישראלים כחיילים בצבא הגנה לישראל והפלסטינים כלוחמים למען חירותה של ארצם פלסטין מן הכיבוש הישראלי" והגיעו למסקנה "כי פתרון הסכסוך לא יושג באמצעים צבאיים על ידי אף אחד מן הצדדים". לדברי מקימיה, הם "נושאים דגל כפול – לא לכיבוש ולא לכל פעולה אלימה".

==עקרונות==
התנועה הוקמה כתוצאה מתחושה גוברת והולכת בקרב חבריה הישראלים והפלסטינים כי הסכסוך הישראלי-פלסטיני, המתקיים זה עשרות שנים, לא יגיע לידי פתרונו בעזרת שימוש בכוח מכל סוג שהוא, וזאת משום שכל כוח מוליד אלימות בקרב הצד השני וממילא מעצים את האלימות באזור במקום להפחית אותה.

התנועה תומכת בהקמת מדינה פלסטינית שבירתה ירושלים המזרחית בגבולות 1967, או בכל פתרון אחר שיתקבל בהסכמה הדדית. התנועה מתנגדת להתנחלויות ביהודה ושומרון ובמזרח ירושלים כחלק מהתנגדותה ל"צעדים חד צדדיים שמטרתם הצבת מכשולים והנצחת הסכסוך".

הארגון אינו רואה את עיקר פעילותו בקיום דיאלוג, אלא רואה בדיאלוג אמצעי להעצמת כוחה של הקבוצה והפיכתה ל"במה פוליטית רבת עוצמה" שתוכל להשפיע על המציאות הפוליטית באזור.

התנועה מאוגדת כחברה לתועלת הציבור.

==פעילות==
סוסיא, 2016]]
בין הפעילויות שמקיימת התנועה:
* מפגשים בין ישראלים ופלסטינים
* סיורים בשטח
* הרצאות וחוגי בית של מרצה פלסטיני ומרצה ישראלי, חברי הקבוצה, אשר מספרים את סיפורם האישי
* הקמת צוותי הסברה דו-לאומיים שיפעלו להשפיע על דעת הקהל בקרב הישראלים, הפלסטינים ובארצות נוספות
* הפקה, יחד עם "פורום המשפחות השכולות", של טקס יום הזיכרון הישראלי-פלסטיני לזכר ישראלים ופלסטינים שנהרגו במהלך הסכסוך.
* הפגנות ופעולות מחאה
* בתנועה פועלות חמש קבוצות אזוריות דו-לאומיות: באר-שבע – חברון, ירושלים – בית לחם, ירושלים – אל קודס, תל אביב – שכם, ותל אביב – טולכרם. הקבוצות נפגשות באופן קבוע.

הקבוצה התפרסמה גם בעקבות מותה של עביר עראמין, בתו בת ה-10 של בסאם עראמין, חבר התנועה תושב ענאתא, אשר נפגעה בראשה בינואר 2007 מירי כוחות מג"ב שבוצע ברשלנות.

באוקטובר 2021, לאחר ששר הביטחון, בני גנץ, הכריז על שישה ארגוני זכויות אדם פלסטינים כארגוני טרור, קרא הארגון לנשיא ארצות הברית, ג'ו ביידן, להטיל סנקציות אישיות על גנץ.

התנועה מקבלת תרומות של ממשלת גרמניה (דרך קרן היינריך בל), ממשלת ספרד (דרך AECID), קרן SIVMO מהולנד, וקרנות נוספות. ב-2011 הודיע הסופר הבריטי איאן מקיואן כי בחר לתרום לארגון את כספי פרס ירושלים שקיבל באותה שנה.

==הפולמוס סביב פעילות לוחמים לשלום==
פעילות הארגון ספגה ביקורת, בין היתר בעקבות פרסום הקלטות שמהן עלה כי במפגש של הארגון קרא פעיל יהודי לבני שיחו הפלסטינים לפתוח באינתיפאדה שלישית משום שאחרת ישראל לא תצא מיהודה ושומרון, וכן כי בסיור מטעם הארגון הובאו פלסטינים שסיפרו שהמתנחלים גורמים לכך שפלסטינים יחלו בסרטן כאשר הם מזרימים ביוב ומובילים חזירים. הפגנות מחאה מתקיימות מדי שנה נגד הטקס האלטרנטיבי שמקיים הארגון ביום הזיכרון לחללי מערכות ישראל.

==לקריאה נוספת==
*ליזי דורון, sweet occupation, הוצאת רסלינג, 2017

==קישורים חיצוניים==
* 

* 
* 
* [https://www.buzzsprout.com/635746/3892862-9 פרק 9: סולימאן ח'טיב חלק א', בפודקאסט "דוד מחפש משמעות", 24 במאי 2020]

==הערות שוליים==

קטגוריה:הסכסוך הישראלי-פלסטיני: ארגוני שמאל ישראליים
קטגוריה:הסכסוך הישראלי-פלסטיני: ארגונים פלסטיניים
קטגוריה:ישראל: חברות לתועלת הציבור
קטגוריה:תנועות שלום
קטגוריה:ישראל: חברות שהוקמו ב-2005
קטגוריה:ארגונים החברים בפורום תג מאיר
דימיטריה גיקה

דימטריה גיקה (ברומנית: Dimitrie Ghica; 1816–1897) היה פוליטיקאי רומני ששימש כראש ממשלת רומניה בין השנים 1868 עד 1870. גיקה היה בנו של גריגורה דימיטריה גיקה שהיה שליט ולאכיה, גיקה נבחר לראשות הממשלה כנציג המפלגה השמרנית הרומנית.

==קישורים חיצוניים==

קטגוריה:פוליטיקאים רומנים
קטגוריה:ראשי ממשלת רומניה
קטגוריה:ילידי 1816
קטגוריה:רומנים שנפטרו ב-1897
נסיכויות הדנובה

נסיכויות הדנובה באמצע המאה ה-19. ולאכיה בירוק, ומולדובה בכתום
נסיכויות הדנובה (ברומנית: Principatele Dunărene) היה הכינוי המקובל לנסיכויות הרומניות מולדובה וולאכיה, אשר הוקמו במאה ה-14. הכינוי נטבע באימפריה ההבסבורגית לאחר חתימת הסכם קוצ'וק קאינרג'ה. הכינוי מתאר את האזור הכולל, שהכיל את שתי הנסיכויות, אשר היו במצב גאופוליטי דומה תחת שליטתה של האימפריה העות'מאנית.
המונח היה בשימוש עד לאיחודן של שתי הנסיכויות ב-1859 להקמת הנסיכויות הרומניות המאוחדות. שתי הנסיכויות, יחד עם טרנסילבניה, הן הבסיס הגאוגרפי להקמת ממלכת רומניה ובהמשך, להקמת מדינת הלאום הרומנית המודרנית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:רומניה: היסטוריה
קטגוריה:דנובה
דנובה
קטגוריה:ממלכת רומניה
בוסנית

בוסנית היא צורה סטנדרטית של השפה הסרבו-קרואטית, המשויכת לקבוצת המוסלמים הסלאבים הדרומיים, הבוסניאקים. אלה חיים בעיקר בבוסניה והרצגובינה ובחלקים של סרביה ומונטנגרו. היא מדוברת גם במקומות שונים אחרים ברחבי העולם, בעיקר בגלל התפזרות הפליטים הבוסנים במהלך המלחמה בבוסניה.

כל הצורות הסטנדרטיות של השפה הסרבו-קרואטית: סרבית, קרואטית, בוסנית ומונטנגרית, מבוססות על תת-הניב המזרח הרצגוביני של הניב השטוקאווי של השפה. ההבדלים ביניהן זניחים ודובריהן מבינים זה את זה היטב. צורות אלה מכונות שפות או ניבים מטעמים פוליטיים ולא לשוניים.

שיטת הכתב הבוסנית העיקרית היא האלפבית הלטיני, אף ששימוש באלפבית קירילי גם הוא מקובל, בעיקר כדי להסתגל עם השימוש הרשמי של האלפבית הקירילי בבוסניה והרצגובינה בעבר של הרפובליקה הפדרלית הסוציאליסטית של יוגוסלביה, אך השימוש בו כיום מועט יחסית.

שם השפה הוא נושא שנוי במחלוקת בבוסניה והרצגובינה, קרואטיה, וסרביה והיא מכונה לחלופין בשם "בוסניאקית" – Bošnjački כדי לשקף את העמדה כי היא השפה התקנית של הבוסניאקים (קבוצה אתנית מוסלמית ילידת בוסניה) ולא של כל הבוסנים (הכוללים גם את כל שאר הלאומים החיים בבוסניה).

==ראו גם==
*סרבו-קרואטית

==קישורים חיצוניים==
* 

קטגוריה:בוסניה והרצגובינה: שפות
קטגוריה:שפות סלאביות דרומיות
קטגוריה:שפות
תצלום לוויין

תצלום לוויין של [[הכנרת]]
תצלומי לוויין (תצ"ל) הם תצלומים של כדור הארץ או של גרמי שמים אחרים, שנעשו מלוויינים בחלל. תצלומים אלה משמשים לצרכים אזרחיים ועסקיים (כגון חיזוי מזג אוויר) או לצורכי ריגול.

==היסטוריה==
התצלומים הראשונים מהחלל צולמו במהלך טיסה תת-מסלולית שנערכה ב-24 באוקטובר 1946 על ידי טיל V-2 אשר צילם כל שנייה וחצי במעופו. בשיא גובהו היה הטיל ברום של 105 ק"מ מעל פני הים (כמעט פי 5 משיא גובה הצילום קודם לכן אשר עמד על 22 ק"מ באמצעות בלון הצילום אפולו II).

תצלומי הלוויין הראשונים של כדור הארץ נעשו ב-14 באוגוסט 1959 באמצעות הלוויין האמריקאי אקספלורר 6 ששוגר לחלל ב-7 באוגוסט 1959. תמונות הלוויין הראשונות של הירח צולמו ב-6 באוקטובר 1959 על ידי הלוויין הסובייטי לונה 3, במטרה לצלם את הצד המרוחק של הירח. אחד מתצלומי הלוויין המפורסמים ביותר הוא "הגולה הכחולה" (The Blue Marble) שצולם בשנת 1972 על ידי חללית אפולו 17. בשנת 1972 יצאה לדרך גם תוכנית לנדסאט ("Landsat program"), תוכנית ארוכת טווח לאיסוף מידע מצילום לווייני של כדור הארץ.

כל תצלומי הלוויין אשר צולמו על ידי לוויינים המשויכים לסוכנות החלל האמריקאית נאס"א חופשיים לשימוש על ידי ההוצאה לאור של תוצרי החברה (NASA Earth Observatory) ומיועדים לשימוש מדעי עבור חוקרים מכל העולם.

מלבד נאס"א, יש גם למדינות נוספות לווייני צילום וכן לחברות מסחריות אשר מוכרות תצלומים לארגונים ולחברות עסקיות. יצוין, כי במהלך המאה ה-21, הנגישות לתצלומי לוויין עלתה בקצב מסחרר אשר נובע מכמות הלוויינים בחלל ויכולותיהם אשר כיום זמינים גם לגופים מסחריים שאינם מדינות ומעצמות.

==יישומים==
לתצלומי לוויין ישנם שימושים במגוון רחב של תחומים עסקיים וצבאיים, כגון: מטאורולוגיה, אוקיינוגרפיה<ref></ref>, דייג, ביולוגיה ומחקר של מגוון ביולוגי, יערנות, גאולוגיה, קרטוגרפיה, תכנון ערים ואזורים, תכנון סביבתי, ריגול, מודיעין צבאי ומודיעין עסקי.

תצלומי לוויין עשויים להתקבל הן בתווך הנראה והן באורכי גל ביתר המרחב הספקטרלי. כמו כן, ישנה אפשרות לייצר מפות גבהים באמצעות שימוש במכ"ם ייעודי.

תהליך איסוף המידע וניתוחו מתבסס על מערכות חישה מרחוק המותאמות לצורך.

==מאפיינים==
בדומה לתצלומי אוויר המצולמים ממטוסים, גם לתצלומי לוויין פרמטרים הניתנים לשינוי ולהתאמה בהתאם לצורך. כך למשל ניתן לצלם אתרים ומרחבי עניין בצורה אנכית, או לחלופין, לצלם בזווית אלכסונית יותר. עם זאת, על תצלומים המבוצעים מלוויינים יש מגבלות רבות הנוגעות לאופן החליפה של הלוויין ביחס לכדור הארץ. המגבלות הללו משפיעות על שעות הצילום האפשריות ביממה וגם על זוויות הצילום.

==ראו גם==
* The Blue Marble
* אופק (לוויין)
* ארוס (לוויין)
* גוגל מפות
* Google Earth

==קישורים חיצוניים==

* [http://nix.nasa.gov חיפוש במאגר התמונות של נאס"א] 
* [http://spaceflight.nasa.gov/gallery/index.html חיפוש במאגר התמונות שצולמו ממעבורות חלל וחלליות מאוישות של נאס"א]
* [https://web.archive.org/web/20100812061336/http://www.geoeye.com/gallery/default.htm גלריית התמונות של חברת GeoEye]
* 
* 

==הערות שוליים==

קטגוריה:גאוגרפיה
קטגוריה:צילום על ידי לוויין
נח בשבע שגיאות

"נֹחַ בשבע שגיאות" הוא ביטוי המתאר כתיבה רצופת שגיאות. אלה יכולות להיות שגיאות כתיב או ניסוח, ובמובן הרחב יותר של הביטוי – שגיאות המעידות שהכותב אינו מבין מאומה בתחום עליו הוא כותב. גם על משימה פשוטה שאינה מבוצעת כהלכה ניתן להחיל ביטוי זה.

== היסטוריה ==
מקור הביטוי הוא ככל הנראה מיידיש, המשתמשת באותיות א, ו, י ו-ע בתור אותיות ניקוד, בדומה לשפות לועזיות אחרות. מילים שאולות מעברית, ושמות מקראיים בכלל זה, נכתבות ביידיש בכתיב העברי המקורי, ולא בכתיב היידי המקובל. את המילה אפשר לכתוב ביידיש כמילה ארוכה, שגויה, בת שבע אותיות (לדוגמה: "ןאוייעך" כאשר ההגיה היא יידישאית - נויֶח), ומכאן נולד הביטוי היידישאי: "(ער שרייבט) נח, מיט זיבן גרייזן", שתרגומו: "(הוא כותב) נח בשבע שגיאות", וכוונתו – עומס שגיאות בדבר שאפילו תינוק של חדר יודע.

בקרב יהודי מזרח אירופה וישראל במאה הקודמת, נהגו ללעוג לקומוניסטים היהודים שהתגוררו בבירוביג'ן, "בבירוביג'אן כותבים נח עם שבע שגיאות". זאת בשל האורתוגרפיה הסובייטית של היידיש, שהתעלמה ממקורן העברי של המילים וכתבה גם מילים ממקור עברי בכתיב פונטי התואם את ההגייה היידית. כך למשל, בטאון המפלגה הסובייטית ביידיש (מקבילו של ה"פראוודה") נכתב "עמעס", במקום "אמת". הלצה נוספת על חשבון כתיב זה הייתה האמירה: "אַזוי פיל אמת זאָגן די קאָמאָניסטן, ווי גליַיך זיי קענען שריַיבן אמת!" (יידיש: "כל כך הרבה אמת אומרים הקומוניסטים, כשם שכותבים הם נכון/ביושר [המילה 'גליַיך' משמשת לשתי האפשרויות] את המילה אמת"). כאמור, שתיהן מהוות שימוש נוסף לאמירה היידישאית עתיקת היומין.

בדומה לביטוי "יהודי-עברי" זה, מסופרת בדיחה רוסית על יקטרינה השנייה, קיסרית רוסיה. נתיניה של יקטרינה נהגו ללעוג לה, כי עקב מוצאה הגרמני-פרוסי, שליטתה בשפה הרוסית הייתה נמוכה. כדוגמה לכך סיפרו, כי את שמו של מרק הכרוב העממי הרוסי "שְצִ'י", הנכתב ברוסית "щи" בשתי אותיות, מאייתת הקיסרית גם באלפבית רוסי בשמונה אותיות, כפי שהיא נכתבת בשפת אמהּ הגרמנית: "Schtschi", ופי ארבעה מגודלה האמיתי באיות הרוסי.

== הערות שוליים ==

קטגוריה:טעויות
קטגוריה:לקויות למידה
קטגוריה:מילים וביטויים בעברית
M. Shadows

M. Shadows (או בשמו המלא מאת'יו צ'ארלס סנדרס נולד ב-31 ביולי 1981) הוא זמר אמריקאי, סולן להקת המטאלקור "Avenged Sevenfold" (ידועה גם בשם "A7X") מקליפורניה. 

ב-1999 יצא אלבומה הראשון של הלהקה, "Sounding the Seventh Trumpet", כשסנדרס היה בגיל 18; סגנונו המוזיקלי התאפיין בין השאר בצרחות (גראולינג) המאפיינות מטאלקור, והושפעו בין השאר מפיליפ אנסלמו מלהקת פנטרה. סגנון זה השתנה באלבומים הבאים ועבר למוזיקת הארד רוק והבי מטאל. השפעות מוזיקליות על להקתו היו מלהקות כגון מטאליקה, Guns N' Roses, איירון מיידן, פנטרה ומגאדת'. 

סנדרס עבר ניתוח קל בגרונו על מנת לתקן פגיעה באחד ממיתרי הקול. נטען כי בעקבות ניתוח זה השתנה סגנונה המוזיקלי של הלהקה לאחר צאת אלבומה הראשון.

== הופעות אורח באלבומים של אמנים אחרים ==
*התארח לצד Synyster Gates (גם הוא חלק מ-Avenged Sevenfold) בסינגל השני של גוד שארלוט, "The River".
*התארח בשיר "Savior, Saint, Salvation" של להקת "Bleeding Throug".
*התארח בשיר "Buffalo Stampede" של זמר הראפ-קאנטרי Cowboy Troy. 
*התארח בשיר "Insatiable" של הלהקה "Atreyu".
*התארח בשיר "Nothing to Say" של סלאש.
*התארח בשיר "Haze" של הלהקה "Device" .
*התארח בשיר "Sandpaper" של הלהקה "Fozzy"
*התארח לצד Synyster Gates בשיר "Save me" של הראפר משין גאן קלי.

==קישורים חיצוניים==

* 

קטגוריה:זמרים בעלי מנעד קולי של 4 אוקטבות
קטגוריה:זמרים אמריקאים
קטגוריה:אמריקאים שנולדו ב-1981
תעשיות נשק לישראל

מפעלי נשק ישראל בע"מ, הידועה בשמה הלועזי IWI (ראשי תיבות של Israel Weapon Industries), היא חברה ישראלית מקבוצת SK (נסקא תעשיות - אס קיי גרופ בע"מ) בבעלות סמי קצב, המייצרת נשק קל.

החברה נוצרה עם הפרטת מפעל "מגן" של תעש (התעשייה הצבאית) שנמכר לאיש העסקים סמי קצב בפברואר 2005.

== מוצרים ==
החברה מייצרת נשק קל וכלי ירייה קלים בעיקר לשימושים צבאיים אך גם עבור כוחות משטרה וסוכניות ביון וכוחות אבטחה. בין מוצריה:
* רובי סער:
** גליל - גרסה "קלאסית", ייצורה הופסק לטובת הגליל ACE.
** גליל ACE - גרסה חדשה של הגליל עם קת טלסקופית, מעצה ומתפסים מודרניים. מוצע במספר קליברים בהם 7.62x39 מ"מ, 5.56x45 מ"מ נאט"ו 7.62x51 מ"מ נאט"ו.
** תבור - רוס"ר בולפאפ.
*** תבור 7 (תבור בקליבר 7.62x51 מ"מ נאט"ו)
** מיקרו-תבור X95 - רוס"ר בולפאפ מקוצר, מוצע במספר קליברים וארכי קנה.
** תבור X-95 פלאט-טופ - רובה שירות ורוס"ר בולפאפ מקוצר, מוצע במספר קליברים וארכי קנה. דגם משופר של המיקרו-תבור X95.
** ערד - רובה קרבין לכוחות מיוחדים.
** כרמל - רובה סער קרבין.
* תת-מקלעים:
** עוזי (בעבר בדגמי המיני והמיקרו-עוזי, וכיום בדגם עוזי פרו)
** מיקרו-תבור SMG (רוס"ר מקוצר/תמ"ק בקליבר 9 מ"מ)
* מקלעים:
** נגב (בקליבר 5.56x45 מ"מ נאט"ו)
** נגב NG7 (בקליבר 7.62x51 מ"מ נאט"ו)
* רובי צלפים:
** גליל צלפים - רובה צלפים חצי-אוטומטי בקליבר 7.62x51 מ"מ נאט"ו.
** IWI DAN ("דן") - רובה צלפים בריחי בקליבר 0.338 לפואה מגנום.
** רובה צלפים ACE – רובה צלפים חצי-אוטומטי בקליבר 7.62x51 מ"מ נאט"ו.
** ערד 7 SR-DMR – רובה צלפים חצי-אוטומטי ורובה קלעים בקליבר 7.62x51 מ"מ נאט"ו.
* אקדחים:
** יריחו 941
** ברק - דגם מתקדם ומוקטן של יריחו, הייצור הופסק עקב חוסר ביקוש.
** נשר המדבר/עיט המדבר (Desert Eagle) - ב-2009 עבר הייצור לחברה אחרת בארצות הברית.
** אקדח עוזי - אקדח המבוסס על תמ"ק עוזי, הייצור הופסק.
** מצדה (אקדח שהושק ב-2017)
* מערכות נשק
** ארבל - מערכת נשק ממוחשבת המעלה את אפקטיביות הפגיעות של רובה הסער או המקלע.

* שונות:
** מטול רימונים GL 40 - קיים גם בתצורה עצמאית (stand-alone) וגם בתצורה מתחברת.

<gallery mode="packed">
קובץ:UZI Submachine Gun (7414624230).jpg|עוזי
קובץ:Jericho 941F.jpg|יריחו 941
קובץ:Desert-Eagle-chrome-p1030142.jpg|נשר המדבר "מגנום"
קובץ:IWI-Negev-Zachi-Evenor-01-white.jpg|מקלע נגב
קובץ:IWI-Tavor-TAR-21w1.jpg|תבור TAR-21
File:IWI ACE-N 23 5.56mm NATO Magazine.jpg|גליל ACE
קובץ:Galil-Sniper-Galatz-r001.jpg|גליל צלפים
קובץ:MicroTavorX95MARS-white.jpg|מיקרו-תבור X-95
קובץ:IDF Tavor X95 Flattop - Zachi Evenor 2019.jpg|תבור X-95 פלאט-טופ
קובץ:IWI Arad.jpg|ערד (רובה)
</gallery>

==הפרטת מפעל "מגן"==
לפי דו"ח מרכז אדוה החברה נמכרה במחיר נמוך של 2.5 מיליון דולר, אף שהרווח הצפוי ממנו בשלוש השנים הבאות עולה על 3 מיליון דולר בשנה. בנוסף התחייבה המדינה להעניק רשת ביטחון ל-5 שנים, על ידי מימון של 70% מהוצאות לסיום העסקת עובדים שייזמו הבעלים החדשים.
פורסם כי כשנה טרם מכירתו של מפעל "מגן" נחתם הסכם על מכירתו תמורת 20–25 מיליון דולר לקבוצת ג'נרל דיפנס. העסקה לא מומשה. מבקר המדינה התבקש לבדוק כיצד ייתכן שהמפעל נמכר בסופו של דבר בעשירית מהסכום שהוצע.

לטענת סמי קצב הוא שילם על המפעל כ-10 מיליון דולר.

==ראו גם==
* מפרולייט
* בול ארמורי

== קישורים חיצוניים ==

* 
* [http://www.fresh.co.il/vBulletin/showthread.php?t=566533 ידיעה ותמונות של כידון IWI] בפורום צבא וביטחון בפרש, יולי 2012
* 
* 

== הערות שוליים ==

*
קטגוריה:תעשיית נשק בישראל
קטגוריה:ישראל: חברות ממשלתיות שהופרטו